PATVIRTINTA
Marijampolės „Šaltinio” progimnazijos direktoriaus 2026 m. balandžio 21 d. 
įsakymu Nr. V-86 (1.3 E)

POPAMOKINĖS VEIKLOS VAIKO PRIEŽIŪROS DARBUOTOJO
PAREIGYBĖS APRAŠYMAS

I SKYRIUS
PAREIGYBĖ

1. Marijampolės „Šaltinio“ progimnazijos popamokinės veiklos vaiko priežiūros darbuotojas priskiriamas C lygio pareigybei.
2. Pareigybės paskirtis: užtikrinti saugią ir kokybišką vaikų priežiūrą po pamokų, organizuoti jų užimtumą, skatinti bendravimą, savarankiškumą ir socialinius įgūdžius.
3. Pavaldumas: popamokinės veiklos vaiko priežiūros darbuotojas pavaldus direktoriaus pavaduotojui ugdymui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Išsilavinimas – vidurinis. Pageidautina turėti patirties dirbant su vaikais (socialinio darbo, mokinio padėjėjo, auklėtojo padėjėjo ar panašioje srityje).
5. Žinios ir gebėjimai:
5.1. išmanyti vaikų priežiūros ir ugdymo pagrindus;
5.2. turėti bendravimo ir konfliktų sprendimo įgūdžių;
5.3. žinoti darbuotojų saugos ir sveikatos, higienos, gaisrinės saugos taisykles;
5.4. gebėti dirbti komandoje.
6. Vadovautis Lietuvos Respublikos įstatymais, progimnazijos vidaus tvarkos taisyklėmis, darbo sutartimi bei šiuo pareigybės aprašymu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

7. Užtikrinti vaikų saugumą progimnazijos patalpose ir lauke popamokinės veiklos metu.
8. Prižiūrėti mokinius iki jų išvykimo namo ar į kitą užsiėmimą.
9. Organizuoti vaikų užimtumą (žaidimus, kūrybines, menines, sportines ar kitas veiklas pagal galimybes ir amžių).
10. Padėti vaikams pasiruošti kitai dienai (susitvarkyti priemones, atlikti namų darbų užduotis).
11. Stebėti vaikų savijautą, informuoti tėvus (globėjus, rūpintojus) apie vaiko elgesį, sveikatą ar iškilusias problemas.
12. Informuoti progimnazijos administraciją apie pastebėtus vaiko teisių pažeidimus, smurto ar patyčių atvejus ar ar kitas iškilusias problemas.
13. Bendradarbiauti su mokytojais ir pagalbos mokiniui specialistais.
14. Palaikyti švarą ir tvarką patalpose, kuriose vyksta veikla.
15. Dalyvauti kvalifikacijos kėlimo renginiuose pagal galimybes.
16. Vykdyti kitus teisėtus progimnazijos administracijos nurodymus.

IV SKYRIUS
ATSAKOMYBĖ

17. Darbuotojas atsako už:
17.1. vaikų saugumą popamokinės veiklos metu;
17.2. tinkamą pareigų vykdymą;
17.3. švaros ir tvarkos palaikymą darbo vietoje;
17.4. teisingą darbo laiko naudojimą;
17.5. žalą, padarytą progimnazijai dėl savo kaltės ar neatsargumo;
17.6. darbuotojų saugos, sveikatos ir higienos reikalavimų vykdymą.
18. Už savo pareigų netinkamą vykdymą atsako pagal progimnazijos vidaus tvarką ir Lietuvos Respublikos įstatymus.
______________________

SUSIPAŽINAU IR SUTINKU

__________  
(data)


  V. Pavardė,       parašas

